SZIGORÚAN BIZALMAS!

Feljegyzés Rákosi elvtársnak a Nemzeti Színház legújabb bemutatójáról.

MDP Központi vezetősége részére

Tudományos és Kulturális Osztály

A színházi kultúra az elmúlt évtizedben jelentős mértékben fejlődött. Az előadások színvonala javult, új színésznemzedék alakult ki, a rendezők száma is gyarapodott. Egyre többen engedhetik meg maguknak, hogy színházba járjanak a szabadidejükben. Pont ezért kell foglalkozni azzal a problémával, hogy jelentős gondok vannak mind a műsorpolitika, mind a színházi légkör szempontjából.

Térjünk azonnal a feljegyzés tárgyára.

Az utasításnak megfelelően megtekintettük a január 7-i bemutatót, és úgy véljük *Az ember tragédiája* teljes mértékben elfogadhatatlan az eszmei céljait illetve az ideológiai tartalmát tekintve.

A műben megjelenő történelemszemléletet abszolút helytelenítjük. Az előadás a népet több színben védtelennek, alárendeltnek tűnteti fel, például az egyiptomi színben rabszolgaként, a római jelenetben kéjsóvárként stb. Az egyént továbbá teljes mértékben befolyásolhatónak tartja. Az egész mű során az Úr és Lucifer irányítja Ádámot. Ezekből tisztán kivehető, hogy Madách Imre rendkívül antihumanista szerző. Emellett a mű nem képviseli a forradalmi eszmeiséget. A Falanszter jelenetben kigúnyolja a szocialista nemzetépítés eszményét.

Úgy látjuk, a darab pesszimista hangvételű, ennek ellenére túlságosan népszerű. Az emberek lelkesednek érte, fejből tudják a sorokat. Ez némi világszemléleti fenyegetettséget hordozhat, melyekből később problémák származhatnak.

Tennénk javaslatokat Az *ember tragédiájá*nak további sorsáról. Legjobb lenne azonnal levenni a műsorról, vagy legalább is csökkenteni a bemutatók számát a műsorrendben. Ha ez nem megoldható, akkor lehetőség szerint néhány résszel rövidíteni kellene a művet.

Reméljük, hogy belátják, a Tragédia nem megfelelő a lakosság számára. Bizakodva gondolunk egy virágzással teli jövőre, melyben nincs hely az ilyesfajta alkotásoknak.

Kelt: Budapest, 1955. január 10.